פראן גונסאלס

פרנסיסקו חאבייר גונסאלס פרס (בספרדית: Francisco Javier González Pérez; נולד ב-24 ביוני 2005), הידוע בשם פראן גונסאלס, הוא כדורגלן ספרדי המשחק כשוער בריאל מדריד קסטיליה ובריאל מדריד.

 קריירת מועדונים 
 קולטורל לאונסה 
גונסאלס נולד ב-24 ביוני 2005 בעיר לאון שבספרד, והחל את קריירת הכדורגל שלו כבר בגיל 5 בקבוצת קולטורל לאונסה שם שיחק במשך 12 עונות ונחשב לאחד הכישרונות המבטיחים בשנתון שלו.

 ריאל מדריד 
ב-2022 הצטרף למחלקת הנוער של ריאל מדריד. יכולותיו במחלקת הנוער הרשימו גם את מאמן השוערים של קבוצת הגברים הראשונה, לואיס לופיס, ואת מאמן הקבוצה קרלו אנצ'לוטי. 

ביולי 2023 הצטרף גונסאלס לאימוני ומשחקי קדם העונה של הקבוצה הראשונה שנערכו בארצות הברית. לאחר קדם העונה חוזהו בקבוצה הוארך לחמש שנים והוא נכלל כאחד מארבעת השוערים של ריאל מדריד במקביל למשחקיו בקבוצות הנוער.

גונסאלס משחק בעיקר בקבוצת המילואים של ריאל מדריד, ריאל מדריד קסטיליה שמשחקת בפרימרה דיוויסיון, הליגה השלישית בחשיבותה בספרד.

גונסאלס ערך את הופעת הבכורה שלו בליגה הספרדית ב-4 באפריל 2025 נגד ולנסיה והפך לשחקן הצעיר ביותר שפותח בהרכב הקבוצה הבוגרת מאז איקר קסיאס. המשחק הסתיים בהפסד 1–2.
 קריירה בין-לאומית 
ב-2023 גונסאלס הוזמן לשחק בנבחרת ספרד עד גיל 19 ואף נכלל בסגל הנבחרת באליפות אירופה בכדורגל עד גיל 19 שנערכה בקיץ 2024 בצפון אירלנד שם זכו במדליית זהב לאחר ניצחון 0–2 על נבחרת צרפת.

 סטטיסטיקה 
 מועדונים 
נכון ל-5 באפריל 2025
+ מועדון עונה ליגה סך הכול ליגה הופעות שערים הופעות שערים ריאל מדריד קסטיליה 2023/24 Primera Federació 1 0 1 0 2024/25 Primera Federación 10 0 10 0 סך הכול 11 0 11 0 ריאל מדריד 2024/2025 לה ליגה 1 0 1 0 סך הכול 34 0 34 0

 תארים 
 קבוצתיים 
 ריאל מדריד 
 ליגת האלופות: 2023/2024 
 סופר קאפ: 2024
 גביע פיפ"א הבין יבשתי: 2024

 בין לאומיים 
 ספרד עד 19 
 אליפות אירופה עד גיל 19 של אופ"א: 2024 

 הערות שוליים 

קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלנים ספרדים
קטגוריה:ילידי 2005